Source: http://mintys.lt/dziaugsmas/penkios-tiesos
Timestamp: 2018-03-20 21:31:32+00:00

Document:
Penkios tiesos - Mintys.lt
mintys · Paskelbta 2007-04-25 · Atnaujinta 2017-06-08
1. Tu mirsi. Visiškai nesvarbu kas tu esi, ką tu darai ar ką turi, – vis vien mirsi. Anksčiau ar vėliau, bet mirsi. Nėra jokios vilties. Viltis – kvailių motina. Net jei medicina įmins nemirtingumo paslaptis, kurią dieną gali mirti nuo nelaimingo atsitikimo. Gali nesutikti su šia tiesa ir kentėdamas slėptis nuo šios tiesos visą savo likusį gyvenimą. Arba gali priimti šią tiesą dabar ir pradėti džiaugtis kiekvienu savo gyvenimo momentu. Juk dabar žinai tikrą savo gyvenimo kainą.
2. Negali pakeisti nė sekundės savo praeities. Visiškai nesvarbu kaip stipriai nebandytum, negali pakeisti nė vienos savo praeities sekundės. Negali pakeisti fakto, kad tik ką perskaitei šiuos žodžius. Nieko negali padaryti apie savo praeitį. Tai kam tada jaudintis? Visiškai nesvarbu kokie baisūs įvykiai buvo tavo gyvenime, negali pakeisti nė vieno momento juose. Gali pakeisti tik savo požiūrį. Gali nesutikti su šia tiesa ir toliau gyventi nerimdamas dėl to ką padarei blogai. Arba gali sutikti su šia tiesa ir gyventi taikoje su visa savo praeitimi. Pagalvok apie tai.
3. Negali būti dviejų daiktų vienoje vietoje. Jeigu galėtum padaryti taip, kad vienoje vietoje būtų du daiktai, jie dingtų, nes negali būti dviejų daiktų vienoje vietoje. Tarkime, tau skauda galvą. Panorėk daugiau galvos skausmo. Juk negali būti taip, kad du galvos skausmai būtų vienoje ir toje pačioje vietoje, taigi kai panori daugiau galvos skausmo, jis išnyksta. Gali nesutikti su šia tiesa ir gyventi kaip visada, kaip visi kiti, kentėdamas nuo įvairiausių problemų. Arba gali priimti šią brangią nušvitusiųjų tiesą ir sunaikinti visus savo skausmus. Padaryk tai dabar pat, ši paslaptis pakeitė gyvenimus.
4. Kuo tiki tą gauni. Jeigu žmonės tiki, kad pasaulis yra blogas, jie pastebės tik blogus dalykus. Kaip jie gali pastebėti gerus, jeigu jie tiki, kad yra tik blogi? Jeigu tu tiki, kad žmonės yra blogi, jie bus blogi tau arba tu pastebėsi tik blogus žmones. Gali nesutikti su šia tiesa ir tikėti savomis tiesomis. Bet tavo tiesos bet kuriuo atveju apspręs tavo gyvenimą. Tu visada rasi patvirtinimus savo tiesoms, kuriomis tu tiki. Ir visiškai nesvarbu kuo tu tiki. Taigi, tu gali nesutikti, bet tai nekeičia fakto, jog tu matai ir gauni tai, kuo tiki. Arba tu gali sutikti su šia tiesa ir pakeisti savo požiūrį. Kai tu pakeisi savo tikėjimus ir požiūrius, tavo pasaulis pasikeis. Tavo gyvenimo kokybė nepriklauso nuo išorinių dalykų, tokių kaip pinigai. Tavo gyvenimo kokybė priklauso nuo to kaip tu žiūri į tuos dalykus.
5. Rytojus niekad neateina. Realu yra tik tai, kas yra čia ir dabar. Negali pakeisti nė sekundės savo praeities. Negali nieko padaryti rytdienoje. Gali veikti tik čia ir dabar. Gali nesutikti su šia tiesa ir kaip ir kiti žmonės svajoti apie savo ateitį, kuri niekad neateis. Ateina tik kita šiandiena, kitas „dabar“. Arba gali sutikti su šia tiesa ir pradėti daryti savo ateitį dabartyje, čia. Daryk tai dabar.
Gairės: dėsniaitiesa
Kitas straipsnis: Algimantas Baltakis Bučinys
Ankstesnis straipsnis Mintys apie gyvenimą. Posakiai apie gyvenimą
2008-05-19 18:55
Įdomios mintys. Kažin, kas jų autorius? Galima su jomis nesutikti, bet gerai, kad jos yra. Jeigu mes su jomis nesutiksime ir pateiksime savo tiesas, gal jos taip pat bus įdomios. Jas taip pat kažkas perskaitys ir nesutikęs pateiks dar kitokias savo tiesas. Tokiu būdu žinosime labai daug tiesų. Ačiū Jums, tiems, kurie kuriate šį puslapį.
2009-06-08 15:10
Tiesos verčia susimastyti…
Bet įsigilinus tai yra iš dalies tiesa..
Žmogus tiki tik tuo, kuo nori tikėti…
2011-01-23 00:43
Gerai būtu užmiršti tai, kas jau buvo įvykę…labai palengvėtų.

References: tiesa 
 tiesa 
 tiesa 
 tiesa 
 tiesa 
 tiesa 
 tiesa 
 tiesa